|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**  **pelops** |  |
| **ΔΙΕΥΘΥΝΣΗ ΑΚΑΔΗΜΑΪΚΩΝ ΚΑΙ ΦΟΙΤΗΤΙΚΩΝ ΘΕΜΑΤΩΝ**  **ΤΜΗΜΑ ΦΟΙΤΗΤΙΚΩΝ ΘΕΜΑΤΩΝ** | Nαύπλιο: **13/09/2019**  Αριθμ. Πρωτ: **8309** |
| Ταχ. Δ/νση: **Αντικάλαμος**  **24100 Καλαμάτα** | **ΠΡΟΣ:**  (1) Νεοεισερχόμενους φοιτητές  όλων των Τμημάτων με έδρα  την Καλαμάτα  (2) Φοιτούντες στα Τμήματα Ι.Α.Δ.Π.Α,  Φιλολογίας |
| Τηλ**.: 2721045346** |  |
| FAX:**2721045345** | **ΚΟΙΝ:**Γραμματείες Τμημάτων:  1. Ιστορίας, Αρχαιολογίας και Διαχείρισης Πολιτισμικών Αγαθών  2. Φιλολογίας  3. Γεωπονίας  4. Επιστήμης και Τεχνολογίας Τροφίμων  5. Λογιστικής και Χρηματοοικονομικής  6. Διοίκησης Επιχειρήσεων και Οργανισμών  7. Λογοθεραπείας  8. Επιστήμης Διατροφής και Διαιτολογίας |
| Πληροφ.: E. Μουτάφης | 9. Σύλλογο Φοιτητών Ανθρωπιστικών Επιστημών και Πολιτισμικών Σπουδών  10. Σύλλογο Φοιτητών ΣΤΕΓ |
|  | 11. Σύλλογο Φοιτητών ΣΔΟ |
| **ΘΕΜΑ :** «Υποβολή αιτήσεων για εισδοχή φοιτητών ως οικοτρόφων, στη Φοιτητική Εστία Καλαμάτας» | 12. Σύλλογο Φοιτητών ΣΕΥΠ |
|  |  |

**ΠΡΟΣΚΛΗΣΗ**

Καλούνται (1) οι νεοεισερχόμενοι φοιτητές των Τμημάτων με έδρα την Καλαμάτα, του Πανεπιστημίου Πελοποννήσου και (2) κατ’ εξαίρεση του ισχύοντος κανονισμού (λόγω διαχειριστικών προβλημάτων, που προέκυψαν κατά την πολύ πρόσφατη συγχώνευση του ΤΕΙ Πελοποννήσου με το Πανεπιστήμιο Πελοποννήσου και προκειμένου να έχουν ίδια αντιμετώπιση και ίσες ευκαιρίες όλοι οι φοιτητές του Ιδρύματος) οι φοιτούντες στα Τμήματα **Ι.Α.Δ.Π.Α. και Φιλολογίας**, που επιθυμούν να εισαχθούν ως οικότροφοι στη Φοιτητική Εστία Καλαμάτας (Φ.Ε.Κ.), κατά το ακαδημαϊκό έτος 2019, να υποβάλουν σχετική αίτηση και τα απαραίτητα δικαιολογητικά στο Γραφείο Φοιτητικών Θεμάτων (αριθ. 44) του Πανεπιστημίου Πελοποννήσου τέως ΤΕΙ Πελοποννήσου, στον Αντικάλαμο Μεσσηνίας. Η υποβολή της αίτησης θα γίνεται **έντυπα και ηλεκτρονικά (**[**εδώ**](https://docs.google.com/forms/d/e/1FAIpQLSfyn3v1EGDaH29xIdwb7uPYUheFR4v1wb1kt-4hshaVLE_XRA/viewform?usp=pp_url)**)**, ενώ τα **δικαιολογητικά μόνον έντυπα**, **αρχίζει δε στις 14/9/2019, ημέρα Σάββατο και θα ολοκληρωθεί στις 03/10/2019, ημέρα Πέμπτη, κατά τις ώρες από 9:00 μέχρι 13:00.**

Διευκρινίζεται ότι δικαίωμα εισαγωγής στη Φ.Ε.Κ., ως οικότροφοι, έχουν μόνο φοιτητές και φοιτήτριες, που οι οικογένειές τους ή/και οι ίδιοι διαμένουν μόνιμα εκτός του Δήμου Καλαμάτας και των όμορων δήμων (Μεσσήνης, Δυτικής Μάνης, Οιχαλίας) και δεν διαθέτουν ιδιόκτητη κατοικία εντός των δήμων αυτών.

Οι εμπρόθεσμες αιτήσεις θα υποβληθούν για εξέταση και κρίση στην Εφορεία της Εστίας και θα καταρτισθεί Πίνακας Θέσεων Εισδοχής στη Φ.Ε.Κ. Αιτήσεις υποψηφίων, που δεν συνοδεύονται εμπρόθεσμα από τα απαιτούμενα δικαιολογητικά, βάσει του Εσωτερικού Κανονισμού (ΕΙΣΔΟΧΗ ΟΙΚΟΤΡΟΦΟΥ ΣΤΗ ΦΟΙΤΗΤΙΚΗ ΕΣΤΙΑ ΚΑΛΑΜΑΤΑΣ, ΜΑΡΤΙΟΣ 2019), δεν θα διαβιβαστούν για κρίση και θα επιστραφούν στους ενδιαφερόμενους.

Πληροφορίες παρέχονται στην ιστοσελίδα του τέως ΤΕΙ Πελοποννήσου ([εδώ](http://www.teipel.gr/index.php/2011-03-21-08-28-12/2015-02-26-09-13-27)) και από το Τμήμα Φοιτητικών Θεμάτων <http://foitmer.uop.gr/stegasi> (κ. Μουτάφης, τηλ. 2721045346).

Με εντολή, Αντιπρύτανη

για θέματα Ακαδημαϊκών Υποθέσεων

και Φοιτητικής Μέριμνας

Αναπληρωτή Καθηγητή

ΑστέριουΤσιάρα

Η Προϊσταμένη του Τμήματος

Λάγγα Σταματία